Document ID: 31977R2811

ΚΑΝΟΝΙΣΜΟΣ (ΕΟΚ) αριθ. 2811/77 ΤΗΣ ΕΠΙΤΡΟΠΗΣ της 16ης Δεκεμβρίου 1977 περί κατατάξεως εμπορευμάτων στις κλάσεις 60.04 και 60.05 του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), όπως τροποποιήθηκε τελευταία με τον κανονισμό (ΕΟΚ) αριθ. 280/77(2), και ιδίως το άρθρο 3,
Εκτιμώντας:
ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου της 28ης Ιουνίου 1968(3), όπως τροποποιήθηκε τελευταία με τον κανονισμό (ΕΟΚ) αριθ. 2500/77 του Συμβουλίου της 7ης Νοεμβρίου 1977(4), αναφέρει στην κλάση 60.04, τα έτοιμα ενδύματα εσωτερικά (εσώρουχα) πλεκτά, μη ελαστικά, ούτε συνδεδυασμένα μετά καουτσούκ και στη διάκριση 60.05 Α II τα έτοιμα ενδύματα εξωτερικά και συμπληρώματα της ενδύσεως, πλεκτά, μη ελαστικά, ούτε συνδεδυασμένα μετά καουτσούκ, εκτός των chandails και pullovers συγκείμενα κατά 50% τουλάχιστον κατά βάρος εξ ερίου και ζυγίζοντα 600 γραμμάρια ή κατά μονάδα-
ότι, λόγω της μεγάλης ποικιλίας των ετοίμων πλεκτών, μη ελαστικών, ουδέ συνδεδυασμένων μετά καουτσούκ ενδυμάτων, είναι δύσκολο σε ορισμένες περιπτώσεις, να διακρίνονται τα εσώρουχα της κλάσεως 60.04 από τα εξωτερικά ενδύματα της κλάσεως 60.05- ότι για το σκοπό αυτής της διακρίσεως συντρέχει λόγος να γίνεται αναφορά στα ουσιώδη χαρακτηριστικά των εν λόγω ενδυμάτων-
ότι, όσον αφορά στα υποκάμισα και υποκαμισάκια πλεκτά, μη ελαστικά, ούτε συνδεδυασμένα με καουτσούκ, δι' άνδρας και παίδας, τα οποία, κατά τους όρους των επεξηγηματικών σημειώσεων της ονοματολογίας του Συμβουλίου Τελωνειακής Συνεργασίας, υπάγονται στην κλάση 60.04, πρέπει να προσδιορισθούν ορισμένα από τα χαρακτηριστικά τους-
ότι συντρέχει λόγος καθορισμού των πλεκτών ενδυμάτων, μη ελαστικών, ουδέ συνδεδυασμένων μετά καουτσούκ ονομαζομένων αντιστοίχως "T-shirts" και "sous-pulls" τα οποία είναι ενδύματα που φορούνται συνήθως κατά σάρκα ή κάτωθεν ενδυμάτων της κλάσεως 60.05 και τα οποία υπάγονται στην κλάση 60.04-
ότι συντρέχει λόγος επίσης να καθορισθούν τα πλεκτά ενδύματα, μη ελαστικά, ουδέ συνδεδυασμένα, μετά καουτσούκ ονομαζόμενα "υποκάμισα" "μπλούζαι-υποκάμισα" και "μπλούζαι", τα οποία είναι ενδύματα συνήθως φερόμενα υπό γυναικών και κορασίδων, ενδύματα εξωτερικά και τα οποία υπάγονται στη διάκριση 60.05 Α II-
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής της Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατατάσσονται στο Κοινό Δασμολόγιο μεταξύ των εσωρούχων της κλάσεως 60.04 τα πλεκτά ενδύματα, μη ελαστικά, ουδέ συνδεδυασμένα μετά καουτσούκ, ονομαζόμενα "υποκάμισα" και υποκαμισάκια δι' άνδρας και παίδας, τα οποία, μεταξύ άλλων, φέρουν περιλαίμιον, έστω κινητόν, χειρίδας μακριάς ή κοντάς και κούμβωμα, έστω εν μέρει έμπροσθεν, το οποίον πραγματοποιείται με το αριστερόν μέρος επί του δεξιού μέρους. Ταύτα δύνανται ή μη να είναι εφοδιασμένα με θυλάκια.
2. Κατατάσσονται στο Κοινό Δασμολόγιο μεταξύ των εσωρούχων της κλάσεως 60.04 τα πλεκτά ενδύματα, μη ελαστικά, συνδεδυασμένα μετά καουτσούκ, ονομαζόμενα "T-shirts" και θεωρούνται ως τοιαύτα τα ελαφρά ενδύματα του τύπου μαγιώ σώματος, εκ βάμβακος ή εκ συνθετικών ή τεχνητών υφαντικών ινών, έστω εις πλείστα χρώματα, μετά ή άνευ θυλακίων, με χειρίδας εφαρμοστάς, μακριάς ή κοντάς, άνευ κομβίων, ουδέ ετέρου συστήματος κλεισίματος, άνευ περιλαιμίου, ανοίγματος εις τον τράχηλον, του τραχήλου όντος εις το ύψος του λαιμού ή ελαφρώς ελευθερωμένου, γενικώς μορφής στρογγυλής, τετραγώνου, σκάφους ή V- εξαιρέσει των τριχάπτων, δύνανται να φέρουν διακοσμητικά ή διαφημιστικά σχέδια, επιτυγχανόμενα δι' εκτυπώσεως, πλεξίματος ή άλλων μεθόδων- η βάση των ενδυμάτων αυτών, το συχνότερο στριφωμένη, δεν φέρει ούτε παρυφάς, ούτε στοιχεία για σύσφιγξη.
3. Κατατάσσονται στο Κοινό Δασμολόγιο μεταξύ των εσωρούχων της κλάσεως 60.04 τα πλεκτά ενδύματα, μη ελαστικά, ούτε συνδεδυασμένα μετά καουτσούκ, ονομαζόμενα "sous-pulls" και σαν τέτοια θεωρούνται τα ελαφρά ενδύματα, εγγύς του σώματος, επικαλύπτοντα το άνω μέρος του σώματος, εκ λεπτών βρόχων εξ υφαντικών υλών, εκτός του ερίου έστω, εις πλείστα χρώματα μετά ή άνευ χειρίδων και φέροντα περιτυλιγμένον περιλαίμιον υψούμενον άνευ ανοίγματος- τα ενδύματα τα εμφανίζοντα τα αναφερόμενα ανωτέρω χαρακτηριστικά, όταν είναι εξ ερίου, θεωρούνται ως πουλόβερ, υπαγόμενα στην κλάση 60.05.
Άρθρο 2
1. Κατατάσσονται στο Κοινό Δασμολόγιο μεταξύ των εξωτερικών ενδυμάτων, εκτός των chandails και πουλόβερ που περιέχουν έριον σε βάρος 50% τουλάχιστον, και ζυγίζουν 600 γραμμάρια ή άνω κατά μονάδα, της διακρίσεως 60.05 Α II, τα πλεκτά ενδύματα, μη ελαστικά, ούτε συνδεδυασμένα μετά καουτσούκ, ονομαζόμενα "chemisiers" και θεωρούνται ως τοιαύτα τα ενδύματα γυναικών και κορασίδων των οποίων η κοπή εμπνέεται από εκείνη των υποκαμίσων ανδρών και παίδων μετά περιλαιμίου, μετά ή άνευ θυλακίων, με μακριάς ή κοντάς χειρίδας και τα οποία φέρουν κούμβωμα, έστω εν μέρει έμπροσθεν, το οποίον πραγματοποιείται με το δεξιόν μέρος επί του αριστερού μέρους. Τα ενδύματα ταύτα φθάνουν κάτω από τη μέση.
2. Κατατάσσονται επίσης στην προαναφερομένη διάκριση τα πλεκτά, μη ελαστικά, ούτε συνδεδυασμένα μετά καουτσούκ ενδύματα, ονομαζόμενα "μπλούζαι" και "μπλούζαι-υποκάμισα" και θεωρούνται ως τοιαύτα τα ενδύματα γυναικών και κορασίδων ελαφρά, το συχνότερο φαρδιάς κατασκευής, έστω άνευ χειρίδων ή άνευ περιλαιμίου, με κάθε είδους τράχηλο και με κούμβωμα ή άλλο σύστημα κλεισίματος, τα οποία δύνανται να μην υπάρχουν μόνο στην περίπτωση όπου ο τράχηλος είναι πάρα πολύ ντεκολτέ, μετά ή άνευ επικοσμημάτων, όπως λαιμοδετών, τραχηλιών, τριχάπτων σιριτίων και κεντημάτων- τα ενδύματα ταύτα φθάνουν κάτω από τη μέση.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 16 Δεκεμβρίου 1977.

Labels: 3
1